ДО
ОБЩИНСКИ СЪВЕТ
ОБЩИНА НЕСЕБЪР 
ДОКЛАДНА ЗАПИСКА
от Николай Димитров - кмета  на община Несебър 
ОТНОСНО: Приемане на решение за възлагане на обществен превоз на пътници по автобусни линии от републиканската транспортна схема от квотата на община Несебър чрез обществена поръчка по реда на Закона за обществените поръчки и определяне на курсове за изпълнение с автобуси за превози на лица с увреждания и лица с намалена подвижност.
УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Предлагам Общински съвет – Несебър да възложи на кмета на общината провеждането на обществена поръчка за обществен превоз на пътници по актуалните маршрутни разписания на автобусните линии София – Слънчев бряг, София – Свети Влас и София – Обзор от републиканската транспортна схема от квотата на община Несебър, за срок от 5 години, считано от влизането в сила на съответния договор.
С приложеното писмо на областния управител на област Бургас са изпратени 11 маршрутни разписания с дата 20.08.2026 г., утвърдени със заповед № РД-08-471/18.08.2026 г. на министъра на транспорта и съобщенията. С тях се заменят предходните разписания по съответните линии. Предоставена е и извадка от Протокол № 118 от 10.06.2026 г. на комисията за разглеждане и решаване на предложения за промени в републиканската и междуобластната транспортни схеми.
Съгласно чл. 42, ал. 1 от Закона за обществения транспорт и чл. 16в, ал. 1 от Наредба № 2 от 15 март 2002 г. за условията и реда за утвърждаване на транспортни схеми и за осъществяване на обществени превози на пътници с автобуси възлагането се извършва въз основа на решение на общинския съвет. Предлага се възлагане чрез процедура по реда на Закона за обществените поръчки, при спазване на Регламент (ЕО) № 1370/2007 за 5-годишен срок, считано от влизането в сила на съответния договор. Предложеният срок е в рамките на максимално допустимия по чл. 16д, ал. 1 от Наредба № 2.
На основание чл. 16в, ал. 5, буква „б“ от Наредба № 2 се предлага курсовете по четирите изрично посочени в проекта за решение маршрутни разписания да се изпълняват с автобуси за превози на лица с увреждания и лица с намалена подвижност. Изискването обхваща всички курсове в двете посоки през съответния период на изпълнение и е отразено в приложените разписания.
Към 30.09.2026 г. е приключило изпълнението за сезон 2026 г. на сезонните маршрутни разписания, включени в предмета на предложеното възлагане. Превозите по целогодишните маршрутни разписания се изпълняват чрез пряко възлагане като „спешна мярка“ по смисъла на чл. 5, параграф 5 от Регламент (ЕО) № 1370/2007 на Европейския парламент и на Съвета от 23 октомври 2007 г. относно обществените услуги за пътнически превоз с железопътен и автомобилен транспорт, въз основа на Решение № РД-09-19/26.05.2026 г. на областния управител на област Бургас, със срок до 20.12.2026 г.
Предстоящото изтичане на срока на спешната мярка и необходимото време за провеждане на процедурата, определяне на изпълнители и сключване на договорите налагат своевременно предприемане на действията по възлагането. Забавянето им до влизане в сила на решението на Общинския съвет, включително при евентуалното му оспорване, създава риск новото възлагане да не приключи преди 20.12.2026 г. и да бъде прекъснато обслужването на целогодишните автобусни линии. Това би затруднило придвижването на гражданите, ползващи тези транспортни връзки.
Непрекъснатото предоставяне на обществената услуга за превоз на пътници представлява особено важен обществен интерес. За неговата защита предлагам на основание чл. 60, ал. 1 от Административнопроцесуалния кодекс да бъде допуснато предварително изпълнение на решението, така че действията по откриване и провеждане на обществената поръчка да започнат незабавно при спазване на приложимите изисквания и срокове на Закона за обществените поръчки.
Маршрутните разписания са приложение към настоящата докладна записка. Предвид изложеното Ви предлагам да приемете следното решение:

РЕШЕНИЕ
1. На основание чл. 21, ал. 2 от Закона за местното самоуправление и местната администрация, чл. 42, ал. 1 от Закона за обществения транспорт, чл. 16в, ал. 1 и чл. 16д, ал. 1 от Наредба № 2 от 15 март 2002 г. Общински съвет – Несебър възлага на кмета на община Несебър да проведе обществена поръчка чрез процедура по реда на Закона за обществените поръчки за възлагане на обществен превоз на пътници за срок от 5 години, считано от влизането в сила на съответния договор.
Превозите се възлагат по следните маршрутни разписания с дата 20.08.2026 г., утвърдени със заповед № РД-08-471/18.08.2026 г. на министъра на транспорта и съобщенията:
1.1. Автобусна линия от републиканската транспортна схема:  София – Слънчев бряг: МР № 2101 – целогодишно; МР № 2102 – от 15 юни до 15 септември.
1.2. Автобусна линия от републиканската транспортна схема:  София – Слънчев бряг: МР № 2201 и МР № 2202 – от 1 юни до 30 септември.
1.3. Автобусна линия от републиканската транспортна схема:  София – Слънчев бряг: МР № 2301 – от 1 юни до 30 септември.
1.4. Автобусна линия от републиканската транспортна схема:  София – Слънчев бряг: МР № 2401 – целогодишно.
1.5. Автобусна линия от републиканската транспортна схема:  София – Свети Влас: МР № 2101 и МР № 2102 – целогодишно.
1.6. Автобусна линия от републиканската транспортна схема:  София – Свети Влас: МР № 2201 – от 1 юни до 30 септември.
1.7. Автобусна линия от републиканската транспортна схема:  София – Обзор: МР № 2201 и МР № 2202 – от 1 юни до 30 септември.
Всички курсове се изпълняват ежедневно в посочените периоди съгласно приложените маршрутни разписания.

2. На основание чл. 16в, ал. 5, буква „б“ във връзка с чл. 16в, ал. 2, т. 7 от Наредба № 2 от 15 март 2002 г. Общински съвет – Несебър определя всички курсове в двете посоки по следните маршрутни разписания с дата 20.08.2026 г. за изпълнение с автобуси за превози на лица с увреждания и лица с намалена подвижност:
2.1. МР № 2101 по автобусна линия София – Слънчев бряг – изпълнява се целогодишно, ежедневно.
2.2. МР № 2201 по автобусна линия София – Обзор – изпълнява се от 1 юни до 30 септември, ежедневно.
2.3. МР № 2202 по автобусна линия София – Слънчев бряг – изпълнява се от 1 юни до 30 септември, ежедневно.
2.4. МР № 2101 по автобусна линия София – Свети Влас – изпълнява се целогодишно, ежедневно.
3. 

На основание чл. 60, ал. 1 от Административнопроцесуалния кодекс допуска предварително изпълнение на настоящото решение за защита на особено важния обществен интерес от непрекъснато предоставяне на обществената услуга за превоз на пътници. Предварителното изпълнение се налага поради изтичането на 20.12.2026 г. на срока на прякото възлагане на целогодишните превози по спешната мярка, разрешена с Решение № РД-09-19/26.05.2026 г. на областния управител на област Бургас, и необходимостта незабавно да започне процедурата за новото им възлагане. Отлагането на тези действия създава риск процедурата и сключването на договорите да не приключат преди посочената дата, което би довело до прекъсване на обслужването по съответните автобусни линии.
Разпореждането за предварително изпълнение подлежи на обжалване пред Административен съд – Бургас чрез Общински съвет – Несебър в тридневен срок от съобщаването му.
Приложения към докладната записка:
1. Утвърдени със заповед № РД-08-471/18.08.2026 г. на министъра на транспорта и съобщенията маршрутни разписания от републиканската транспортна схема от квотата на община Несебър – 11 броя, като в четирите определени маршрутни разписания е отразено изискването по т. 2.
2. Писмо на областния управител на област Бургас за изпращане на утвърдените маршрутни разписания.
3. Извадка от Протокол № 118 от 10.06.2026 г. от заседание на комисията за разглеждане и решаване на предложения за промени в републиканската и междуобластната транспортни схеми.
4. Kопие от Решение № РД-09-19/26.05.2026 г. на областния управител на област Бургас. 




С уважение: ........................................
Николай Димитров – Кмет на Община Несебър


Изготвил и съгласувал:
Златина Илиева – ст. експерт – юрисконсулт в отдел „УОП“
